మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
‘సాహో’ అప్‌డేట్.. మార్చి 3న ప్రభాస్ ఫ్యాన్స్‌కి అదిరిపోయే గిఫ్ట్!
మార్చి 3న ‘షేడ్స్ ఆఫ్ సాహో చాప్టర్ 2’తో ప్రభాస్ అభిమానులకు మరో సర్‌ప్రైజ్ ఇస్తున్నారు. భారీ బడ్జెట్‌తో తెరకెక్కుతున్న ‘సాహో’ స్వాతంత్య్ర దినోత్సవం కానుకగా అగ‌స్ట్ 15న ప్రపంచ‌ వ్యాప్తంగా విడుదలకు సిద్ధమవుతోంది.
Samayam Telugu | Updated:
Feb 24, 2019, 03:40PM IST
‘బాహుబలి’ సిరీస్‌తో యంగ్ రెబల్ స్టార్ ప్రభాస్ స్థాయి అమాంతం పెరిగిపోయింది. ప్రస్తుతం ఆయనకి దేశవ్యాప్తంగా అభిమానులు ఉన్నారు. ఆయనంటే పడిచచ్చిపోయే అమ్మాయిల సంఖ్య తెలుగుతో పాటు అన్ని భాషల్లోనూ పెరిగింది. అందుకే ‘బాహుబలి’ తరవాత ప్రారంభమైన ‘సాహో’ సినిమాకి విపరీతమైన క్రేజ్ వచ్చింది. ఈ సినిమాపై ఎప్పుడు ఏ అప్‌డేట్ వస్తుందా అని ప్రభాస్ అభిమానులు కళ్లు కాయలు కాసేలా ఎదురుచూశారు. మొత్తానికి ప్రభాస్ పుట్టినరోజు సందర్భంగా కిందటేడాది ‘షేడ్స్ ఆఫ్ సాహో చాప్టర్ 1’ పేరుతో అబుదాబిలో షూట్ చేసిన యాక్షన్ ఎపిసోడ్‌ను ప్రేక్షకులకు చూపించారు. ఈ వీడియో చివరలో ప్రభాస్ ఎంట్రీ కూడా ఇచ్చారు. దీనికి ప్రేక్షకుల నుంచి విపరీతమైన స్పందన వచ్చింది. ఇప్పుడు అలాంటి వీడియోనే మరొకదానిని వదులుతున్నారు.
మార్చి 3న ‘షేడ్స్ ఆఫ్ సాహో చాప్టర్ 2’తో ప్రభాస్ అభిమానులకు మరో సర్‌ప్రైజ్ ఇస్తున్నారు. భారీ బడ్జెట్‌తో తెరకెక్కుతున్న ‘సాహో’ స్వాతంత్య్ర దినోత్సవం కానుకగా అగ‌స్ట్ 15న ప్రపంచ‌ వ్యాప్తంగా విడుదలకు సిద్ధమవుతోంది. యువీ క్రియేషన్స్ అధినేతలు వంశీ-ప్రమోద్ ఏ విషయంలోనూ రాజీ పడకుండా అత్యంత భారీ బడ్జెట్‌తో ఏక కాలంలో తెలుగు, తమిళ, హిందీ భాషల్లో ఈ చిత్రాన్ని నిర్మిస్తున్నారు. మూడు భాషల్లో ఒకేసారి షూట్ చేస్తున్న ఈ చిత్రాన్ని ఒకే రోజున విడుదల చేసేందుకు సన్నాహాలు జరుగుతున్నాయి.